54 
TABULARUM 
dentes incisores conspicitur foramen incisivum, magnitudine etiam auctum. 
d. Superficies articularis pro condylo dextro maxillae inferioris , carie af- 
fecta. 
Conf. Supel. Anat. Brugmansianae n°. dccxxhi. vol.ni. pag. a 48 . 
Figura 2. 
Similis pars conceptaculi cerebri, hominis adulti, cujus interiora oris carie 
venerea partim destructa sunt; ex dentibus non nisi dentes bicuspidali ab utroque 
latere, atque praeterea duo fragmenta radicum dentis molaris sinistri lateris 
supersunt. 
a. Superstes lamella anterior processus alveolaris dentium incisorum, ac cus- 
pidatorum , cujus superficies interna rugosa, ac cariosa se offert, 
b. c. Pars major lamellae palatinae ossis maxillaris sinistri , quae ab anteriore , 
ubi pari suo adjungebatur, partim consumta , partim porosa et valde 
extenuata se offert, dum a posteriori ossi vomeri adhuc adhaeret. Margo 
posterior deficiente parte basis ossis palati oblique decurrit. Ab hoc latere 
palati situs non valde mutatus est, sed ejus superficies est scabra. 
d. Lamellae palatinae ossis maxillaris dextri pars interna, consumta parte 
tota, quae ad cavitatem oris pertinet. Superficies quae hic se offert valde 
est porosa , carie affecta , et concava ; in hoc latere itaque lamella palatina 
a parte oris, in opposito vero latere a parte narium erosa est. Ab hoc 
latere non tantum a posteriore parte deficit basis ossis palati , sed etiam 
pars lamellae palatinae ossis maxillaris. 
e. Os vomer a carie non affectum. 
f. Margo posterior ossis maxillaris dextri. Destructo pariete exteriore , antrum 
Highmori hic apertum cernitur. 
g. Lamella externa sive major processus pterygoidei dextri ossis multiformis, 
crassitie aucta; lamella interna hujus processus et totum os palati hujus 
lateris carie perierunt , adeo ut spatium adsit inter hunc processum et 
marginem posteriorem ossis maxillaris. 
Conf. Supel. Anat. Brugmansianae n°. dccxxiv. vol. m. pag. 2 48. 
Figura 3. 
Conceptaculi cerebri et faciei pars, hominis adulti, cujus palatum osseum, 
processus alveolaris inter dentes bicuspidatos posteriores , atque ossa narium in- 
ternarum ex carie venerea penitus destructa fuerunt; caries vero diu ante 
mortem sanata est. 
a. Ossium nasi, nec non processuum nasalium ossium maxillarium partes 
su- 
